Peadirektori käskkirja

„Relvaeksami korraldamise juhendi kinnitamine“ lisa 2

**RELVAEKSAMIL KEHTIVAD NÕUDED JA KORD**

1. ÜLDNÕUDED

* Eksam toimub eesti keeles.
* Eksamineeritaval ei tohi olla alkoholi ega narkootiliste või psühhotroopsete ainete tarvitamise tunnuseid.
* Eksamineeritav esitab eksamile tulles isikut tõendava dokumendi ja vajadusel riigilõivu tasumist tõendava dokumendi.
* Eksami ajal on keelatud kasutada abivahendeid ja kõrvaliste isikute abi. Selle nõude mittetäitmisel loetakse eksam mittesooritatuks.

1. TEOORIAEKSAMIL KEHTIV KORD

* Eksamineeritav lülitab oma mobiiltelefoni välja või hääletule režiimile.
* Eksamineeritav kirjutab eksamilehele loetavalt oma ees- ja perekonnanime, isikukoodi, kuupäeva ning allkirjastab eksamilehe mõlemad pooled.
* Teooriaeksami sooritamiseks on aega kuni 30 minutit. Küsimused, mis jäävad selle aja jooksul vastamata, loetakse valesti vastatuks.
* Küsimustele vastamisel tuleb eksamineeritaval omakäeliselt õige vastusevariandi ees olev ruut üheselt mõistetavalt märgistada märgiga „X“.
* Paranduse tegemisel tuleb valesti märgistatud ruut maha tõmmata, joonistada oma käega uus ruut, kirjutada juurde „*parandus õige“* ja kinnitada oma allkirjaga.
* Igal teooriaeksami küsimusel võib olla üks või mitu õiget vastust. Küsimus loetakse õigesti vastatuks, kui on märgitud kõik õiged vastusevariandid.
* Teooriaeksam on sooritatud, kui eksamineeritav on õigesti vastanud vähemalt kaheksale küsimusele.
* Vahetult pärast eksamikomisjoni otsuse tegemist teatab eksamikomisjon teooriaeksami tulemuse ja vastab eksamineeritava küsimustele.

1. TULIRELVA OHUTU KÄSITSEMINE LASKETIIRUS

* Relvaga käiakse ümber nii, nagu oleks see laetud.
* Relv peab käsitsedes olema suunatud ohutusse suunda.
* Relvaraua ohutu suund kogu laskekatse ajal on märklehe suund laskesektoris.
* Päästev sõrm on sirgelt väljaspool päästikukaitset relvaraamil ja liigub päästikule ainult lasu sooritamise ajaks.

1. LASKEKATSE

* Eksamineeritav peab tundma tulirelva ehitust ja olulisi osi, nende tööpõhimõtet, laskemoona ja oskama tulirelva ohutult käsitseda.
* Eksamineeritav peab täitma laskekatset läbiviiva eksamikomisjoni korraldusi.
* Eksamineeritav võib soovi korral sooritada harjutuslasu.
* Laskekatse on sooritatud, kui eksamineeritav on tulirelva ohutult käsitsedes sooritanud vastavat liiki relva jaoks ettenähtud rutiini, sh tulistanud 3 lasku märklehe suunas ja need on nõutud tabavusega.

**Olen tutvunud eksamil kehtivate nõuete ja korraga.**

………………………………………………………………….. …………………………………

Ees- ja perekonnanimi, allkiri Kuupäev, kuu, aasta